แกะกล่องหุ้นของขวัญรับปี 2022 จัดเต็มเอาใจสายเปย์
2 มกราคม 2565

แกะกล่องหุ้นของขวัญรับปี 2022 จัดเต็มเอาใจสายเปย์
Apple Inc. (AAPL US): ปัจจุบันเป็นบริษัทที่มีมูลค่าตลาดสูงที่สุดในโลก (ประมาณ 2,892 พันล้านดอลลาร์สหรัฐ) เริ่มต้นจากการผลิตสินค้าเทคโนโลยีนวัตกรรมอย่าง iPod และขยายอาณาจักร iPhone iPad Macbook Airpod เป็นต้น ด้วยจุดแข็งที่มีระบบปฏิบัติการ (iOS) ของตนเองและสร้างความเชื่อมั่นให้ผู้บริโภคเข้ามาเป็นส่วนหนึ่งใน Ecosystem จึงทำให้ Apple มีผลการดำเนินงานที่เติบโต และยังคงครองใจผู้บริโภคได้อย่างดี นอกจากนี้ Apple ยังมีจุดเด่นเรื่อง Network effect ที่สามารถขยายกลุ่มผู้ใช้งานจากการเชื่อมโยงของผู้ใช้งานเดิมที่ใช้ iOS และบริษัทยังขยายธุรกิจไปในกลุ่ม Healthcare เช่น Apple watch ที่กลายเป็นอีก item ประจำตัวคนรักสุขภาพ และอนาคตยังมีแผนในการพัฒนา Apple car เพื่อสร้างโอกาสการเติบโตระยะยาวและกระจายความเสี่ยง
Hermès (RMS FP): บริษัทสัญชาติฝรั่งเศส ผู้ผลิตสินค้า Luxury ชื่อดังระดับโลก ได้แก่ ผลิตภัณฑ์เครื่องหนัง โดยเฉพาะกระเป๋าหนังสุดหรูอย่าง Hermès Birkin ที่ราคาสูงถึง $40,000-$500,000 ต่อใบ นอกจากนี้ยังมีสินค้าพวกน้ำหอม รองเท้า ของตกแต่งบ้าน และสินค้าแฟชั่นภายใต้แบรนด์ Hermès ปัจจุบันบริษัทมีร้าน Hermès รวมประมาณ 306 สาขาทั่วโลก และรายได้ส่วนใหญ่กว่า 47% มาจากประเทศกลุ่ม Asia Pacific (ปัจจุบันถือหุ้นใหญ่โดย Hermès Family กว่า 66%)
LVMH Moet Hennessy Louis Vuitton SE (MC FP): บริษัทยักษ์ใหญ่ของโลกที่มีผลิตภัณฑ์หลายกลุ่มสินค้าและเป็นเจ้าของลิขสิทธิ์แบรนด์แฟชั่นชั้นนำระดับโลก ได้แก่ Louis Vuitton, Christian Dior, Bvlgari, Celine, Fenty Beauty, Sephora และอีกมากมาย นอกจากนี้ LVMH ยังเป็นเจ้าแบรนด์เครื่องดื่มแอลกอฮอล์ชั้นนำกลุ่มไวน์ แชมเปญ และบรั่นดี ได้แก่ Dom Pérignon, Moët & Chandon, Veuve Clicquot, และ Hennessy
Kering (KER FP) – หนึ่งในบริษัทข้ามชาติผู้ผลิต Luxury Goods ระดับโลกสัญชาติฝรั่งเศสก่อตั้งโดย Francois Pinault เมื่อปี 1963 (สำนักงานใหญ่อยู่ที่เมืองปารีส ประเทศฝรั่งเศส) โดยสินค้าหรูแบรนด์เนมที่มีชื่อเสียงและได้รับการยอมรับในวงการแฟชั่นอย่างมาก ได้แก่ Gucci, Yves Saint Laurent, Bottega Veneta, Balenciaga, Alexander McQueen และ Brioni (Menswear) เป็นต้น โดยแบรนด์หลักที่สร้างรายได้กว่า 82% ประกอบด้วย Gucci (58.7%), Yves Saint Laurent (13.8%) และ Bottega Veneta (9.5%) เป็นรายได้รวมทั้งหมด
Diageo (DGE LN) – ผู้นำด้านธุรกิจแอลกฮอล์ชั้นนำระดับโลก โดยเครื่องดื่มแอลกฮอล์ที่มีชื่อเสียงและได้รับการยอมรับในวงการเหล้าเป็นอย่างมาก ได้แก่ Johnnie Walker เจ้าของ Slogan “Keep Walking” เป็น Blended Scotch Whisky ที่ได้รับความนิยมจากคนทั่วโลก, Smirnoff แบรนด์ Vodka ชื่อดังที่สายปาร์ตี้ต้องรู้จักกันดี, Tanqueray เหล้า Gin (London Dry Gin) ชื่อดังขวัญใจนักชง, Baileys เหล้าหวานชื่อดังที่ครองใจทั้งนักดื่มและนักอบเบเกอรี่, Crown Royal เป็น Blended Canadian Whisky หนึ่งในเหล้าที่ขายดีที่สุดและถูกใจคอวิสกี้ทั่วโลก, Captain Morgan เหล้ารัมชื่อดัง และ Guinness เบียร์ดำชื่อดังที่หลายคนคุ้นเคยกันดี เป็นต้น
Estée Lauder Companies Inc (EL US): บริษัทเจ้าของกลุ่มผลิตภัณฑ์เครื่องสำอางค์และสกินแคร์รายใหญ่ของโลก จดทะเบียนในตลาดหลักทรัพย์ NYSE ประเทศสหรัฐอเมริกา ตัวอย่างแบรนด์ในเครือ อาทิ Estée Lauder, Bobbi Brown, MAC Cosmetics, Jo Malone, Tom Ford, La Mer, Aveda เป็นต้น ปัจจุบันมีเคาเตอร์ขายสินค้าของทางแบรนด์รวมทั้งสิ้น 1,600 แห่ง กระจายทั่ว 150 ประเทศทั่วโลก รายได้ส่วนใหญ่จึงมาจากต่างประเทศ นอกจากนี้ปัจจุบันกลุ่มครอบครัว Lauder ซึ่งเป็นผู้ก่อตั้งและผู้ถือหุ้นหลักมีสิทธิในการควบคุมและการโหวตประมาณ 50% ของบริษัท
Investor Tip:
นักลงทุนอาจต้องใช้เงินจำนวนอย่างต่ำประมาณ 1.3 ล้านบาท ถึงจะได้ครอบครองกระเป๋าสุดหรูอย่าง Hermès Birkin แต่เราสามารถร่วมเป็นเจ้าของบริษัท Hermès ด้วยเงินเริ่มต้นเพียง 60,000 บาท แถมที่ผ่านมาราคาหุ้นเพิ่มขึ้นสูงถึง 74% นอกจากนี้การครอบครองกระเป๋าแบรนด์เนม 1 ใบ เริ่มต้นที่ราคาประมาณ 30,000-40,000 บาท แต่ด้วยเงินจำนวนเดียวกันนี้เราสามารถเป็นเจ้าของหุ้น Kering หรือหุ้น LVMH ที่เหมือนได้ครอบครองสินค้าแบรนด์เนมหลายแบรนด์พร้อมกันในคราวเดียว นักลงทุนสายเปย์อาจเพิ่มโอกาสมาเปย์หุ้นเป็นของขวัญปีใหม่ รับรองถูกใจผู้รับอย่างแน่นอน
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp